U SAD više ljudi gleda auto utrke negoli košarku i baseball
NASCAR je prvo stekao popularnost na američkom jugu, u saveznim državama Florida, Virginia ili Sjeverna Karolina, ali posljednjih godin
Većina ljudi u svijetu misle da su u Americi najpopularniji sportovi košarka, nogomet i baseball. No, oni su samo djelomično u pravu. Međutim, više ljudi gleda automobilske utrke na televiziji nego što ih gleda košarku ili baseball? Jedino liga američkog nogometa ima više televizijskih gledatelja nego NASCAR, kako se skraćeno zovu iznimno popularne kružne utrke, a ta, svojstvena liga auto utrka formirana je 1984. godine. Ti trkači automobili slični su prosječnom automobilu iz bilo koje auto kuće, ali su znatno jači, brži i – šareniji! Vozači moraju s njima voziti utrke duge i po 800 kilometara s brzinama i do 300 kilometara na sat! NASCAR je prvo stekao popularnost na američkom jugu, u saveznim državama Florida, Virginia ili Sjeverna Karolina, ali posljednjih godina taj je sport doživio pravi preporod te se proširio od Los Angelesa do Chicaga, od Las Vegasa do Dallasa. Posvuda su napravljene atraktivne staze i pristupna postrojenja. Tijekom sezone vozi se 36 utrka u Nextel seriji, koja je, zapravo, prva američka liga u auto sportu. Medjutim, samo će 10 najuspješnijih vozača iz tog nadmetanja ući u svojevrsni playoff i natjecati se za prvaka. Sezona počinje u veljači, a upravo spomenuti playoff, koji se službeno zove – Chase – održava se izmedju rujna i studenog. Utrke su iznimno atraktivne, vrlo oštre, ponekad nemilosrdne i jako se razlikuju od utrka Formule 1. Sve to prati uvijek, osim ogromnog broja gledatelja, usputni show te prodaja raznih proizvoda jer - sve se temelji na reklamama. Svake godine se s NASCAR oznakom proda proizvoda u vrijednosti od 200 milijuna dolara i jedino se više proda raznih majica, tenisica, znački i tko zna čega s oznakom NFL, odnosno lige američkog nogometa. I za kraj zanimljiv podatak da i do 42 posto onih koji vole NASCAR jesu – žene! Inače, NASCAR se želi proširiti i izvan Sjedinjenih Država , pa se ove godine po prvi put održala utrka u Mexico City-u.